Til tross for russernes satsing på jordbruk og tilvirkning bar ikke kolonien seg, og i slutten av 1839 bestemte kompaniet at området skulle selges og at de bosatte skulle returnere til Alaska; oppdraget gikk til den daværende forstander Aleksander Rotsjev. Etter forhandlinger ble området solgt i desember 1841 til John Sutter for 30.000 dollar. Den 1. januar 1842 forlot russerne fortet.